adhvaro vaí yajñó devā́nyakṣi suyajñiyétyevaìtádāha tvāṃ hí havyavāḍasī́tyeṣa hi havyavāḍyádagnistásmādāha tvaṃ hí havyavāḍasītyā́ juhotā duvasyátāgním prayatyádhvaré vr̥ṇīdhváṃ havyavā́hanamíti sampréṣyatyevaìtayā́juhuta ca yájata ca yásmai kā́māya samaíndhiḍhvaṃ tátkurutétyevaìtádāhāgním prayatyádhvara ítyadhvaro vaí yajñò 'gním prayatí yajña ítyevaìtádāha vr̥ṇīdhváṃ havyavā́hanamítyeṣa hi havyavā́hano yádagnistásmādāha vr̥ṇīdhváṃ havyavā́hanamíti